cyanic-selkie/wikianc huggingface dataset:
Emmeloard
Underwiis
Der binne trettjin basisskoallen yn Emmeloard, fiif iepenbiere, fjouwer protestantske, twa katolike, ien reformeare en ien reformatoaryske skoalle. Ek binne der trije skoallen dy’t les jouwe yn it spesjale ûnderwiis. Op it nivo fan it fuortset ûnderwiis binne dêr it Zuyderzee College, Emelwerda College, Groenhorst College en it Bonifatius MAVO
De ROC Friese Poort en it Groenhorst College jouwe les op yn it middelber beropsûnderwiis.
Tsjerken
De Nij Jeruzalimtsjerke is it tsjerkegebou fan 'e pleatslike gemeente fan 'e Protestantske Tsjerke yn Nederlân (PKN).
Stêdebân
Oant 2000 wie der ek in stêdebân mei Mizumaki yn Japan, dêr stiet ek in replika fan de Poldertoer.
Bjørg Eva Jensen
Bjørg Eva Jensen (Larvik, 15 febrewaris 1960) is in earder Noarsk reedrydster.
Sy die acht kear mei oan it Wrâldkampioenskip allround, fiif kear oan it Wrâldkampioenskip sprint, en it Europeesk kampioenskip en twa kear oan de Olympyske Winterspullen (yn 1980 en 1984). Sy waard by dizze kampioenskippen ien kear Olympysk kampioene. Sy waard ek acht kear Noarsk allround en fjouwer kear Noarsk sprint kampioene. Yn 1988 stopte Jensen mei reedriden op heech nivo.
Dornier Do 17Z
It tastel mei de bynamme Fleanend Potlead waard nei dy slach net mear produsearre, it wie ferâldere. It ûntwerp wie fan 1934 en wie oarspronklik bedoeld as postfleantúch. Wol bleau it tsjinst dwaan as treningsfleanmasine en as nachtjager.
Doe't it yn 1937 troch de Luftwaffe út de kast helle waard, útrist mei Daimler-Benz DB 600A motors, wie it de jagers út dy tiid noch de baas (as Schnellbomber), mar doe't dat type motors nei de Messerschmitt Bf 109 giene en Dornier mei lichtere moters ta moast, wie it gjin partij foar jagers as de Hawker Hurricane en de Spitfire. Ek oan it Eastfront foldie it tastel net langer.
Yn totaal binne der goed 2.000 fan boud en hat it tsjinne by ferskate Jeropeeske loftmachten.
Technyske feiten (Do 17 Z-2)
thumb|In Do 17Z fan Stab/KG 3 1940 thumb|Do 17Z-1 1940 yn de kriich tsjin Frankryk
Sportferiening THOR
Sportferiening THOR (Tot Heil Onzer Ribbenkast) is de sportklub fan it doarp Lippenhuzen, oprjochte op 2 desimber 1955. Der is in fuotbal- en in gymnastykôfdieling.
In pear bekende âld-spilers fan de fuotbalôfdieling fan THOR binne Foppe de Haan, Jan Kromkamp en Wilco Hellinga.
The Beatles
right|thumb|250px|De Beatles yn 1964. Boppe [[John Lennon en Paul McCartney, ûnder George Harrison en Ringo Starr]] De Beatles wie in popgroep út Liverpool. Se wurde beskôge as de meast ynfloedrike band út de skiednis.
De moeting tusken John Lennon en Paul McCartney op 6 july 1957 wurdt beskôge as it begjin fan de meast súksesfolle popgroep oait. John Lennon (16) spilet mei de troch him oprjochte band de Quarry man op in festival yn Woolton, Liverpool, dêr't Paul McCartney (15) nei hinne komt te sjen. Paul sjongt en spilet al in soad ferskes en hy kin gitaar stimme. Hy wurdt by de groep frege. In heal jier letter op 6 febrewaris 1958 noadet Paul syn freon George Harrison út, hy kin noch better gitaarspylje. Se krije op it poadium de nedige ûnderfining as Johnny and the Moondogs. Stuart Sutcliff dy’t basgitaar spilet komt mei de namme: The Beetles. John stelt foar om fan de ee in ea te meitsjen. Dit slacht dan op beat muzyk. Sa is de band en de namme berne.
De opkomst fan de Beatles
Yn 1960 krijt de Beatles noch in nij lid. Drummer Pete Best heart der no ek by. Se meitsje harren earste toernee troch Skotlân. De groep krijt yn 1960 danksy de manager Allan Williams in searje optredens yn Hamburch. Fjouwer dagen foardat se nei Dútslân gean docht Pete Best in audysje. Fan dy tiid ôf is hy de drummer. De Beatles spylje in oantal moannen yn ferskillende gelegenheden yn Dútslân. Stuart Sutcliffe krijt in relaasje mei Astrid Kirchherr, in fotograaf. Sy heart by in groepke keunstners wêr't ûnder oare Klaus Voormann ek yn sit. Sy drage it hier in it paazjemodel. Sy knipt Stuart syn hier ek sa. Astrid krijt de oare bandleden ek sa fier om it hier ek sa dragen te gean. Drank en peppillen hâlde de muzikanten oerein. Se wurde yn in pear moanne tiid omfoarme fan amateurs nei profesjonele showminsken. Yn desimber giet it mis. George Harrison moat út de klup wêr't se altyd optrede, omdat er sa jong is. Paul McCartney en Pete Best moatte op beskuldiging fan brânstifting Dútslân ferlite. De groep giet hast útelkoar.
Ferneamd wurde
left|190px|thumb|Paul McCartney Op 1 jannewaris 1962 dogge de Beatles in audysje foar it Decca label. Mar se krije as kommentaar dat yn groepen mei gitaren gjin takomst sit. Yn april gean de Beatles foar in tredde searje optredens foar twa moannen nei Hamburch. Dêr oankommen hearre se it berjocht dat harren âlde freon Stuart Sutcliffe deagong is oan in harsensblieding. De groep is der kapot fan.
Op 6 juny dogge de Beatles audysje foar George Martin, in platenproduser. Dizze wol it mei de groep besykje ûnder ien betingst: Pete Best moat de groep ferlitte. Hy kin gjin maat hâlde neffens George Martin. De groep akseptearret. De nije drummer is Ringo Starr (echte namme: Richart Starkey). De Beatles binne no kompleet. Op 23 augustus trout John Lennon mei syn freondinne Cynthia Powell dy't yn ferwachting is. De earste single komt út op 5 oktober 1962. Yn Ingelân ferskynt it ferske nei trije wiken yn de hitparade. It ferske hjit: ‘Love me do’. Se komme foar it earst op telefyzje op 7 novimber by Granada Telefyzje. It jier wurdt ôfsletten mei in searje optredens yn de Star Club yn Hamburch.
De earste nûmer 1 hit
Nei in toernee troch Skotlân yn de earste wike fan 1963 komt op 11 jannewaris de twadde single út: ‘Please please me’. It wurdt de earste nûmer 1 hit foar de Beatles yn Ingelân. Op 2 febrewaris begjinne de Beatles mei harren earste grutte toernee troch Ingelân, yn it foarprogramma fan sjongster Helen Shapiro. Dan is it tiid foar de earste Elpee. Op 11 febrewaris wurdt it nûmer 'Please please me' opnaam op ien dei. Op 7 maart 1963 komt de earste Beatles elpee út yn Ingelân. Dêr sil de plaat seis moannen nûmer ien stean. Yn april komt de tredde single út: ‘From me to you’. Ek dizze single komt op nûmer ien. De Beatles krije hieltyd mear belangstelling fan de parse. Mar ek oarsom is der belangstelling. Paul McCartney wurdt ynterviewe troch Jane Asher, de fûnk slacht oer en se binne jierren lang ferlove. De Beatles begjinne healwei maaie oan in toernee troch Ingelân. Dit dogge se tegearre mei Roy Orbinson en Gerry and the Pacemakers. Op 23 augustus komt de single ‘She loves you’ út. Dit wurdt in grutte hit yn hiel Jeropa. Dan giet it hurd mei de Beatles. Se wurde hieltyd ferneamder. Se trede op 4 novimber op foar de queen-mother yn it Prince of Wales teater yn Linder. John Lennon hellet alle kranten mei syn opmerking: “De minsken mei de goedkeape plakken meie meiklappe, de rest rinkelt gewoan mei harren juwielen“. Op de dei dat Presidint John F. Kennedy fermoarde wurdt komt yn Ingelân de twadde Beatles elpee út mei de namme ‘With the Beatles‘. Manager Brian Epstein slút in kontrakt ôf mei Capitol Records, dat de Beatles platen útjaan giet yn de Feriene Steaten. De groep beslút sels pas nei de Feriene Steaten te gean as se nûmer 1 stean.
De Feriene Steaten en de rest fan de wrâld
thumb|right|200px|De gitaren fan Paul McCartney en George Harrison De single ‘I want to hold your hand’ komt yn jannewaris 1964 yn de Amerikaanske Top 100 binnen. In wike letter stiet it nûmer op 1. De groep giet sa gau mooglik nei de Feriene Steaten. De oankomst is oerweldigjend. Twa dagen letter trede se op yn de Ed Sullivan Show. Dizze show wurdt yn it hiele lân útstjoerd. Der sjogge dan ek 74 miljoen minsken. Yn de earste wike fan april skriuwt de band skiednis. De earste fiif plakken yn de Amerikaanske top 100 wurde ynnaam troch de Beatles. Dit is noch nea wer foarkaam. Yn juny begjint in echte wrâldtoernee mei konserten yn Denemarken, Hongkong en Austraalje. Ek komme de Beatles nei Nederlân. Flak foar de toernee stoart Ringo Starr yn. Hy wurdt ferfong troch Jimmy Nicol. Op 6 july komt de film “A hard day’s night“ út. Hjir spylje de bandleden in rol yn.
Weeshuismole
De Weeshuismole wie in muonts yn de polder Sperkhim. Dy stie tichtby de pleats it Sperkhim. Dy namme waard ek wol brûkt foar de mole. Sjoen de eigentlike namme, sil it grif in mole fan it Old Burger Weeshuis west hawwe.
De mole pompe it wetter út gâns it Sperkhim, tusken de Houkesleat en de Wâldfeart, en wettere ôf op de Molesleat, dy't op de Wâldfeart útkaam. Yn de 20e iuw is de mole lykwols ferfongen troch in stoomgemaal.
The Beatles
It hichtepunt
Op 11 febrewaris trout Ringo Starr mei Maureen Cox. In wike letter begjint de band mei opnames foar in nije film. Dizze opnames duorje oant healwei maaie. De groep filmet yn Tirol en op de Bahama’s. Yn july komt de film út mei de namme Help. Ek komt de fiifde elpee ‘Help’ út. Nei in koarte toernee troch Jeropa giet de band nei de Feriene Steaten. Dêr jouwe se in oantal ferneamde konserten lykas it Shea Stadium konsert. Der komme mear as 56000 minsken te sjen. In moanne letter start dêr in tekenfilmsearje op telefyzje basearre op de muzyk fan de Beatles. Yn Ingelân krije de Beatles op Buckingham Palace in keninklike ûnderskieding : Member of the Most Excellent Order of the British Empire (MBE).
George Harrison trout op 21 jannewaris 1966 mei Patti Boyd, dy hy twa jier earder moete hie. De single ‘Michelle’ wurdt yn de hiele wrâld in hit. Op 1 maaie jouwe de Beatles harren lêste live konsert yn Ingelân. Yn de Feriene Steaten komt in sammelelpee út. Op de hoes stean de Beatles yn slachtersjassen mei stikken fleis en poppen sûnder hollen. De hoes wurdt al hiel snel ferfong. Er komme hjir en der mear protesten. Bygelyks op De Filipinen. De Beatles wurde hertlik wolkom hjitten yn Manilla mar as in dei letter blykt dat de band in útnûging foar de lunch fan Imelda Marcos negeare hat wurde se hast letterlik it lân út slein. Mar de grutste flater moat noch makke wurde. Op 31 july stiet yn in Amerikaansk blêd in ynterview mei John Lennon. Yn dat ynterview seit hy dat de Beatles op dit momint populêrder binne as Jezus Kristus. De Amerikanen binne poer. Oeral wurde Beatles platen ferbrând en in soad radiostasjons ferbiede de Beatlesplaten. Heal augustus gean se dôchs nei Amearika ta. Dit soe harren lêste toernee wurde. By oankomst jout John Lennon in parseferklearring ôf. Hy seit dêryn dat de útspraken net sa bedoeld wienen. Op 26 augustus 1966 wurdt yn it Candlestick Park yn San Francisco it lêste optreden jûn. De band hat hiele oare muzikale ideeën krigen. Dizze ideeën kinne net útfierd wurde op in poadium. De band hâldt himsels no allinnich noch mar dwaande mei it opnimmen fan platen.
It begjin fan 'e ein.
Heal febrewaris 1967 komt as foarpriuwke de single ‘Penny Lane’ út. De groep is moannenlang yn de studio’s fan Abbey Road yn Londen oan it opnimmen. As de plaat klear is, wurdt de wrâld der troch ferbjustere. Mear en mear wurde de Beatles der fan fertocht dat se drugs brûke, se jouwe dit sels ek ta. As reaksje boycottet de BBC de singles ‘A day in the life’ en ‘Lucy in the Sky with Diamonds’. Dit fanwege de begjinletters. In primeur is op 25 juny, wannear't se de single ‘All you need is love’ yn in telefyzjeprogramma wrâldwiid presintearje. Op it hichtepunt fan harren rom, slacht it needlot ta. Yn in meditaasjewykein yn Wales, by de Yndiaaske Goeroe Maharishi Mahesh yogi, krije se te hearren dat manager Brian Epstein dea yn syn flat fûn is. Syn dea is in gefolch fan te folle sliepmiddels yn kombinaasje mei alkohol. Paul McCartney wit de oaren te oertsjûgjen om sa gau mooglik wer oan it wurk te gean om sa gau mooglik oer it ferlies hinne te kommen. Hy komt mei it idee om in telefyzjefilm te meitsjen mei de namme Magical Mystery tour. Se gean mei de bus troch hiel Ingelân hinne en tuskentroch nimme se yn de studio de ferskes op dy der by hearre. Op Twadde Krystdei stjoert de BBC de film út. De parse lit de folgjende dei neat heel fan de film. De band giet foar trije moannen nei Rishikesh yn Yndia om harsels yn it haadkertier fan de Maharishi fierder te ferdjipjen yn meditaasjetechniken. Ringo Starr hâldt der nei in pear wiken wer mei op krektas Paul McCartney. Yn maart skoart de groep in nûmer 1 hit my ‘Lady Maddonna” en letter mei ‘Hey Jude”.
Braunvieh
thumb|200px|Switserske Braunvieh-ko mei in [[kowebel]] Braunvieh (Dútsk foar: "brún fee") is in dûbelddoel-koweras dat oarspronklik út Switserlân stammet. Braunvieh is yn de 19e iuw ynfierd yn de Feriene Steaten.
The Beatles
It begjin fan 'e ein.
De Beatles falle hieltyd mear útelkoar. Under it opnimmen fan de nijste elpee hat Paul McCartney himsels opsteld as lieder fan de groep. Hjirmei kaam er op it sear fan John Lennon as oprjochter fan de band. John Lennon sleepte syn nije leafde oeral mei hinne. De Japanske Yoko Ono gie sels mei de studio’s yn. Dat waard net troch alle oare bandleden wurdearre. Der komt dan ek spul fan. Ringo Starr ferlit lilk de studio. In pear dagen letter wurdt de rûzje wer bylein. John en Yoko bliuwe yn it nijs kommen. Se wurde troch de plysje oppakt omdat se hennep by harren hawwe. Mar it meast skokkende foar dy tiid wie de nije hoes fan de elpee, fan de twa. Se stienen neaken op de foarkant.
British white
De British White is in Britsk koweras dat fan natuere gjin hoarnen hat. It ras is wyt, mar hat swarte (somtiids reade) lichemsúteinen, sa as poaten, noas en earen; it ras wurdt yn it foarste plak om it fleis hâlden. It ras giet yn alle gefallen werom op de 17e iuw.
The Beatles
It begjin fan 'e ein.
Paul McCartney liet himsels net kenne en woe graach oan it wurk. Hy woe wer optrede. Hy hie as idee dat der kameras en bânrekorders mei moasten by de tariedings. Dit wie efterôf gjin goed idee. Op de bân stiet hoe't de spanning te snijen is. En der is in soad spul, benammen tusken George Harrison en Paul McCartney. Mar troch de muzikale en mentale steun fan Billy Preston komt it dôchs noch ta in optreden, 30 jannewaris 1969 op it dak fan it Apple gebou. Dêrnei gean de Beatles harren eigen paad. Ringo Star spilet yn in film, Paul trout mei Linda Eastman, John en Yoko trouwe op 20 maart. By harren houliksreis dogge se ek Amsterdam oan. Dêr hâlde se harren ‘Bed Peace’ aksje yn it Hilton hotel. Se lizze in wike op bêd as in fredesdemonstraasje. Undertusken bliuwt de Beatles muzyk skoaren mei de single ‘Get Back’.
De Beatles komme noch ien kear byelkoar. Se wolle noch ien kear in plaat útbringe. Dy komt ein septimber út mei de namme ‘Abbey Road’. De plaat einiget mei it ferske ‘The End’. John Lennon kundiget yntern oan dat er stopje wol. Mar it nijs wurdt stilhâlden. Yn septimber 1969 hawwe se noch ien fotosesje hân. Dêrnei is de groep nea wer byinoar sjoen. thumb|right|200px|George Harrison
De ein fan de band
De Beatles gean harren eigen paad. Ringo Starr jout syn earste solo elpee út. Paul McCartney begjint syn eigen muzykproduksje maatskippij en bringt syn earste solo-elpee út. Yn de hoes sit in sels ôfnommen ynterview wêryn hy seit dat de Beatles útelkoar binne. Paul: ‘I didn't leave the Beatles. The Beatles have left The Beatles, but no one wants to be the first to admit it’.
Salma Hayek
thumb|right|207px|Salma Hayek Salma Valgarma Hayek Jiménez (Coatzacoalcos, 2 septimber 1966) is in yn 'e Feriene Steaten wenjend en wurkjend Meksikaansk aktrise dy't yn mear as 30 Hollywood-films spile hat. Har heit komt út Libanon, en har mem út Meksiko.
The Beatles
Wat barde der fierder
Yn de jierren santich wurdt meardere kearen besocht om de groep wer byelkoar te krijen. Mar echt slagje wol dit net. It hâldt hielendal op as John Lennon fermoarde wurdt troch Mark Davids Chapman op 8 desimber 1980 foar syn hûs. Op 29 novimber 2001 stjert George Harrison oan de gefolgen fan kanker.
Salma Hayek
Libben en karriêre
Op har tolfde waard sy nei Louisiana yn de Feriene Steaten nei in katolike skoalle stjoerd, mar doe't se dêr ôfstjoerd waard, kaam hja by in muoike yn Houston te lâne. Letter hat hja in stúdzje yn Meksiko ôfbrutsen om aktrise te wurden, tsjin it sin fan har âlden. Hayek hat ferhâldings mei akteur Edward Norton (1999- 2003) en akteur Josh Lucas (2003-2004) hân. Hja is goed befreone mei Antonio Banderas, Robert Rodriguez, Ashley Judd en Penélope Cruz.
The Beatles
Wat barde der fierder
Paul McCartney leit op dit momint yn skieding mei Heather Mils.
Salma Hayek
Trivia
Salma Hayek wûn op 2 maart 2007 de ferkiezings foar de moaiste boarsten. De priis waard útrikt troch Mrskin.com.
Hja is op 14 febrewaris 2009 yn Parys troud mei de Frânsman François-Henri Pinault en op 25 april 2009 trouden se foar de twadde kear, doe yn Feneetsje. Se hawwe in dochter, Valentina Paloma Pinault, berne op 21 septimber 2007.
Weropbou-arsjitektuer
Weropbou-arsjitektuer is in boustyl dêr't gebouwen yn oplutsen wurde by de weropbou fan in gebiet nei kriichfernielings.
Nederlân
thumb|Súdpleinflat Rotterdam (1949) Yn Nederlân wurdt dizze term brûkt foar weropbou of wenútwreidingen nei de Twadde Wrâldkriich. In skaaimerk fan de bou yn dizze perioade is it eksperimintearjen mei in yndustriële oanpak fan it bouwen. Ien fan de earste wiken dêr't dit op grutte skeal barde wie de wenwyk Kleinpolder yn Rotterdam-Overschie.
Yn 2007 waarden 100 nije ryksmonuminten fêststeld dy't boud binne yn de perioade 1940 oant en mei 1958.
Sperkhim (polder)
De Sperkhim is in himpolder oan de súdeastkant fan Snits.
Dit is in polder oan de súdkante fan it Lege Midden, en faaks is dat de grûn wêrom der, oars as by oare himpolders, yn de 19e ieuw al in mole nedich wie foar it ôfwetterjen. Dy mole, de Weeshuismole, hat der stien oant yn de 20e iuw. De mole wettere ôf op de Molesleat. Dêrnei is de mole lykwols ferfongen troch in stoomgemaal.
Yn de polder stienen twa pleatsen fan it Old Burger Weeeshuis: De Wigledaam en it Sperkhim (pleats). Dêr tuskentroch rûn de spoardyk fan de tramwei De Jouwer - Snits. Yn de 20e iuw kaam der in dykferbining nei De Jouwer. De tramferbining is doe opheft. Mei it útwreidzjen fan de wyk it Sperkhim is de Molesleat ek ferdwûn.
Kalsiumkarbide
thumb|Kalsiumkarbide of karbyd Kalsiumkarbide (ek karbid, karbyd of karbuer), CaC2 is in fêste stof dy't makke wurdt troch kalsiumokside (ûnlaske kalk) hjit te meitsjen mei koalstof (koal, cokes).
Mei wetter falt it útelkoar en wurdt der etyn foarme, ek wol asetyleen (lasgas) neamd:
Dy hydrolyse fan kalsiumkarbide wie oant yn de jierren 30 fan de 20e iuw de iennige metoade om etyn te meitsjen. Sadwaan leit kalsiumkarbide oan de basis fan de ûntjouwing fan de asetylgemy (cfr. de gemy fan Reppe). Mei it opkommen fan de petrochemyske yndusry is it belang fan dy metoade lyts wurden.
Etyn is in grûnstof foar in grut tal oare ferbiningen, sa as it polymear polyasetyleen. Dat is in geliedend polymeer.
Algemiene Rekkenkeamer
thumb|Efterside kantoar De Algemiene Rekkenkeamer, oprjochte yn 1447, is in ûnôfhinklik orgaan dat kontrolearret oft de útjeften fan de Nederlânske ryksoerheid rjochtmjittich en doelmjittich binne. Rjochtmjittich omdat it yn oerienstimming mei de nommen regels en besluten wêze moat, doelmjittich om nei te gean oft de bestede útjeften ek werlik it winske effekt hân hawwe.
Lutine (skip út 1779)
thumb|225px|La Lutine thumb|225px|La Lutine yn swier waar De Lutine wie in fregat mei 32 kanonnen, boud yn 1779 te Toulon. Op 9 oktober 1799 fergie it, mei in lading goud dy't mar foar in part weromfûn is.
Op 18 desimber 1793, nei de Frânske revolúsje, wie it ien fan de sechtjin skippen dy't troch Frânske keningsgesinden oan de Britske ficeadmiraal Lord Hood jûn waarden yn Toulon. Under Ingelske flagge waard har namme feroare yn H.M.S. Lutine, alhoewol't Lutine (narder) gjin Ingelsk wurd is. It skip blokkearre jierrenlang op de Noardsee de tagong ta de Sudersee en Amsterdam foar de Ingelsken.
Undergong by Flylân
Yn it jier 1799, ûnder lieding fan kapitein Lancelot Skynner, waard mei de Lutine in grutte lading goud en sulver, mei in wearde fan krapoan in miljoen pûn, út Ingelân wei nei Hamburch ferfierd. As begelieding fan de lading reizge in oantal pommeranten mei, wêrûnder de notaris J. Schabracq út Londen. Yn de nacht fan 9 op 10 oktober fergie it skip yn in stoarm tusken Flylân en Skylge en kamen 269 fan de 270 opfarrenden om. Der wie ien skipbrekling dy't de ramp oerlibbe en oanspielde op it strân. De krante Bell's Weekly Messenger melde op 20 oktober 1799 dat dizze oerlibbene de neamde notaris wie.
Berging
Direkt nei de ramp waarden der besocht om de kostbere lading te bergjen. Offisjeel levere dat yn de earste helte fan de 19e iuw mear as 200 goud- en sulverstêven op, mar men fermoedt dat klandestine bergers in mearfâld dêrfan opdûkt hawwe. Yn 1936 waard de seeboaiem sekuer ôfbaggele, mei mar ien goudstêf as risseltaat, wêrmei't fêst kaam te stean dat der fan de kostbere lading net folle emar oer wie.
De skipsbelle
It ferfierde goud en sulver wie fersekere by Lloyd's of London. De ferzekering betelle út. Yn 1860 waard de skipsbelle burgen, en omdat dizze no eigendom wie fan Lloyd's, waard de belle ophong yn de grutte hal fan it destiidske gebou, en letter yn de trije opfolgjende Lloyd's-gebouwen. Fan it burgen roer binne in tafel en in stoel makke. De belle fan de Lutine waard oant ± 1980 lieden by min en goed nijs. No is de belle skuord. De ynskripsje op de belle is "ST. JEAN - 1779". It is net dúdlik wêrom't net de namme fan it skip op de belle stie. De belle waacht 48 kg en is 46 sm yn trochsneed.
Folksferhaal
Der is in folksferhaal oer La Lutine.
Yn in bankiershûs yn Londen komt in dizenige stalte binnen, it is gjin deftige hear. De man draacht in frjemde mantel en allinnich omdat de bankier graach clientèle opbouwe wol, freget hy wêr't er de besiker mei fan tsjinst wêze kin. De hear wol de direkteur sels sprekke en giet mei in kantoarke. De bankier moat in brief bewarje en krijt in goudstik foar dizze tsjinst. De man wol syn namme net neame en seit ek net hoe lang oft er it brief yn de bank bewarje moat. As de man nea weromkomt, mei it brief noch net iepenmakke wurde. As de bankier him lêze sil, sil ûngelok taslaan warskôget hy noch. De bankier sjocht hoe't de man ferdwynt, der bliuwt in grize nevelsliert efter. De bankier berget de slûf op en yn de neikommende moanne krijt er in soad klanten. It liket oft it jild syn kantoar binnenrôlet en al gau groeit it lytse saakje út ta in skatryk bankiershûs. Op in dei bine de soannen fan de bankier sels súksesfol en hy fynt dan it âld brief yn syn kast. Hy tinkt werom oan de jierren dat er noch in jongfeint wie en glimket as hy de segels ferbrekt. Hy kin de tekens lykwols net lêze en in kjeld krûpt troch syn lichem nei syn hert.
De soannen fine harren heit mei syn antlit op it brief. Se meitsje har gjin soargen om it ûnlêsbere âld brief en se hâlde alles by it âlde. De Frânske Revolúsje set Europa lykwols op syn kop en Ingelân en Frankryk reitsje yn oarloch. De Lege Lannen wurde beset troch de Frânsken en yn 1799 wolle de Ingelsken Noard-Hollân befrije. Der is in slompe jild nedich en der wurdt goud nei Hamburch ferskippe yn in skip dat yn 1793 op de Frânsen ferovere wie. De matroazen sjogge út nei swieren op de Reeperbahn en nimmen tinkt deroan dat "lutin" in narder is. La Lutine is in froulike, dus noch hûndert kear slimmer as in lutin. Seemans(by)leauwe skriuwt foar dat de namme fan in skip nea feroare wurde mei, soks soe ûngelok bringe.
Yn oktober giet de bemanning yn de narder de Noardsee op, mar wurdt oerfallen troch in stoarm op de hichte fan Skylge. Op de Westergrûnen is it fregat fergien mei man en mûs. De ynfal in Noard-Hollân rûn út op in nederlaach en de bank gie fallyt. La Lutine mei har goud bliiuwt omdoarmjen yn de holle fan lju dy't gau ryk wurde wolle. De Karimata hie in offisjele baggelpartij en woe in ein meitsje oan de praatsjes oer in ûnmjitbere goudskat. Der kaam mar ien goudstêf nei boppe. Dervwurdt sein dat der foar sa'n 1.2 miljoen gûne burgen is en sa'n 9 miljoen klandestyn opfiske is. Der is bytiden in Frânsk gegibel oer de Westergrûnen te hearen, de narder mei it goud wachtet.
Ferskaat
De Flylanner sjongster Liesbeth List song in liet oer in skip mei in kostbere lading dat fergie. Ut de tekst fan it liet blykte net oer hokker skip it gie, mar de titel fan it liet wie: Het lied van de Lutine.
Frans Duijts
Frans Duijts (Etten-Leur, 10 maaie 1979), is in Nederlânsk sjonger en earder André Hazes imitator.
Antal van der Duim
Antal van der Duim (It Hearrenfean, 16 septimber 1987) is in Nederlânsk profesjoneel tennisspiler út Finkegea. Yn 2011 wennet en wurket er meast yn Amsterdam by Amstelpark ûnder lieding fan Dick Suijk.
Libben
Van der Duim groeide op yn Noardwâlde. Waard ek selektearre foar de jeugdoplieding fan SK It Hearrenfean. Spile by tennisferiening Ten Woude en it Fryske tennisbûn, eardat er de oerstap makke nei de trenings fan it nasjonale tennisbûn yn Almere. Wûn ûnder oare de Nederlânske jeugdkampioenskippen indoor en outdoor. Ek helle er in finaleplak yn de Windmillcup en wûn in ynternasjonaal toernoai yn Bruhl. Spile alle Grand Slams foar junioaren mei in kwartfinale op Wimbledon en in finaleplak op Roland Garros. Sûnt 2005 is er tennisprofessional. Die yn 2006 foar it earst mei oan de ATP tour op it ABN Amro tennistoernooi yn Rotterdam. Twa finaleplakken yn Sina, en fierder yn Eastenryk en Almere wienen de folgjende súksessen. Syn earste toernoaioerwenning helle Antal yn Israel.
Wurke mei de privee coaches Harold Jans en Nick Carr (eks-coach Martin Verkerk). Der folge in tiid mei in soad blessueres oan ankel en earmtakke mar helle dochs in finaleplak by de Natsjnale Masters (oerwinnings op ûnder oare Raemon Sluiter en Thiemo de Bakker).
Docht meast mei oan de ATP Challenger Tour end ITF Futures, beide yn inkel- en dûbelspul. Berikte syn heechste ATP singles plak, nûmer 341 op 3 oktober 2011, en syn heechste ATP doubles plak, nûmer 211, op 7 jannewaris 2008 mei Thiemo de Bakker.
List fan grytmannen fan Kollumerlân
List fan grytmannen fan de gritenij Kollumerlân:
Frânske tiid, wêryn Kollumerlân mei Achtkarspelen en Dantumadiel ien Drostamt foarmet
- gritenij Kollumerlân
Yn 1851 mei de ynfiering fan de Gemeentewet waard de gritenij Kollumerlân de gemeente Kollumerlân en waard baron fan Heemstra boargemaster.
It Nije Krúslân wie earst in aparte gritenij mei in aparte grytman:
F-35 Lightning II
De Lockheed Martin F-35 Lightning II is in fjochtfleanmasine dy't fuortkaam út it Joint Strike Fighter-program (JSF). It is de trochûntwikkele ferzje fan de X-35, dy't yn de JSF-kompetysje har konkurrint, de X-32 fan Boeing, fersloech. De Feriene Steaten fan Amearika hat yn de jierren '90 mei it JSF-projekt útein set. It projekt wurdt sûnt 2001 yn 'e mande mei oare lannen útfierd.
It is ûntwikkele en boud troch in loftfeart yndustry team mei as grutste fabrikant Lockheed Martin en mei har grutte partners BAE Systems en Northrop Grumman. In demonstraasjemasine fleach yn 2000, en in produksjemodel hat syn earste flecht op 15 desimber 2006 makke.
Namme
Yn de lannen dy't meidienen oan it JSF-projekt waarden wedstriden holden om in namme foar it fleantúch te betinken. It waard úteinlik F-35 Lightning II, in ferneaming nei sawol de Lockheed P-38 Lightning út de Twadde Wrâldoarloch as de English Electric Lightning, in Britske ûnderskeppingsjager út de tiid fan de Kâlde Oarloch.
Farianten
Der wurde trije farianten fan de F-35 produsearre:
Kriichsark
thumb|250px|Model fan de folslein digitale cockpit De F-35 sil in grut ferskaat oan wapens brûke kinne. It fleantúch hat in ynterne wapenopslach dêr't de wapens út wei lansearre wurde, sadat de stealth-technyk net bot hindere wurde kin troch tefolle objekten dy't oan 'e bûtenkant fan it fleantúch fêstmakke binne. Yntern hat it fleantúch fjouwer ophingpunten. De binnenste twa binne allinne gaadlik foar loft-loftraketten om't dy fan de ophingpunten ôf net hielendal fertikaal nei ûnder falle. De romte by de ophingpunten is makke foar de AIM-120 AMRAAM, mar kin wierskynlik ek de MBDA Meteor drage. De oare twa ynterne ophingpunten binne gaadlik foar loft-loftraketten en bommen.
Oan 'e bûtenkant hat de F-35 sân ophingpunten. De middelste, midden ûnder de romp is allinne gaadlik foar in boardkanon dy't by de B- en C-ferzje ûntbrekt. De bûtenste twa ophingpunten ûnder de wjukken binne allinne gaadlik foar loft-loftraketten en hawwe in limyt fan 135 kg. Dêrtroch binne op dy punten allinne lichtere raketten foar de koarte ôfstân mooglik. De oare fjouwer ophingpunten binne ek gaadlik foar bommen en loft-grûnraketten. De binnenste twa ophingpunten hawwe brânstofliedingen sadat der pylontanks oan fêstmakke wurde kinne.
Om de wapens te stjoeren hat de F-35 ferskillende sensors. Yn 't foarste plak hat it tastel in AN/APG-81-radar ta syn foldwaan, in AESA-radar dy't in fierdere ûntwikkeling is fan de AN/APG-77 sa't dy yn de F-22 Raptor brûkt wurdt. Beide radars wurde makke troch Northrop Grumman. Fierder hat it tastel in elektro-optyske (ynfraread) doelsiker ûnder de noas om doelen op de grûn te finen. Troch sawat it hiele tastel hinne binne sensors foar it AN/AAS-37 warskôgingssysteem ynboud. Dy elektro-optyske sensors reagearje op ynkommende raketten.
Nederlân en de F-35
Al yn 2001 keas de Nederlandse staat de F-35 CTOL-ferzje yn prinsipe as ferfanger fan de F-16's; dat barde nei jierren fan diskusje oer it al as net meidwaan yn de ûntjouwingskosten. Lang om let besluet it kabinet Rutte I oer de definitive keap fan foarearst 37 tastellen. Dy wurde per 2019 yn fazen ynfierd. Op 31 oktober 2019 lâne de earste Nederlânske F-35 foar operasjoneel gebrûk op Fleanbasis Ljouwert. Krapoan in moanne letter, op 27 novimber, makke dy strieljager syn earste operasjonele flecht.
Mini Pipes
Mini Pipes, echte namme: Amber Wheaton, is in rêstend Amerikaansk pornografysk aktrise fan Afro-Amerikaansk komôf, dy't berne is yn 'e steat Kalifornje. Hja hat yn it ferline ek wol oare artystenammen brûkt, lykas Tiny Star en Tiny Baby.
Golf fan Meksiko
De Meksikaanske Golf beslacht likernôch 1.600.000 km². It djipste punt fan de Golf fan Meksiko is 4.384 meter, yn it Sigsbee Deep. De see hat in rûne ovale foarm en is fan west nei east likernôch 1.500 km lang. By de noard- en westkust binne boareilannen dy't nei oalje boare. De Golf fan Meksiko is troch de Strjitte fan Florida ferbûn mei de Atlantyske Oseaan. De Strjitte fan Yacatan jout de Golf fan Meksiko yn ferbining mei de Karibyske See. It súdlike part fan de Golf fan Meksiko wurdt ek de Golf fan Campeche neamd.
De belangrike rivieren dy't yn de Golf fan Meksiko einigje binne de Mississippy, de Rio Grande en de Río Grijalva. Wichtichste havenstêden binne Tampa, New Orleans, Houston, Tampico, Veracruz en Havana. De Golfstream ûntstiet yn de Golf fan Meksiko. Lannen om de Golf hinne wurde ek wol de Golfsteaten neamd (in namme dy't se ek brûke foar de lannen om de Perzyske Golf hinne). Yn de skipfeart wurdt de Golf fan Meksiko ek wol de US Gulf neamd.
Molesleat (Sperkhim)
De Molesleat wie in sleat yn it Snitser Sperkhim polder, fral yn de tiid ear't de wyk oanlein waard. De Weeshuismole brocht it wetter omheech, mar dy lei tichteby de Sperkhim (pleats), dat in goed ein de polder yn. Dêrom wie de sleat nedich om it oppompte wetter fierder te bringjen nei de Wâldfeart ta. Mole en sleat tegearre soargen derfoar dat de polder droechbliuwe koe, ek al wie it in polder yn it Lege Midden. Yn de 20e iuw is de mole lykwols ferfongen troch in stoomgemaal. Dernei binnen de twa, letter yn de iuw, ferdwûn by it útwreidzjen fan de wyk.
Paraguay
Paraguay is in lân yn Súd-Amearika. De haadstêd is Asunción.
Lânskip
Troch de Rio Paraguay, dy't omjûn is mei sompen, wurdt it lân yn twaen dield. Eastlik fan de rivier leit in mid-berchtme en de cplato's, yn it westen de flakten fan Gran Chaco. It noardeasten is in tropysk reinwâld dat yn it suden oergiet yn savannen en gêrsflakten.
Skiednis
Eartiids waard it gebiet fan it tsjintwurdige Paraguay bewenne troch Yndianestammen. Nei de ûntdekking fan it kontinint troch Kolumbus waard it suden yn 1527 ferkend troch de ûntdekkingsreizger Sebastiaan Cabot. Tsien jier letter stifte Domingo de Irala Asunción dat yn distiid haadstêd is. En tusken 1609 en om-ende-by 1760 waard de skiednis fan it lân foar in grut part bepaald troch it fan Jezuïeten laat ynstitút fan de 'Reducties' dat benammen rjochte wie op de beskerming en de ûntwikkeling fan de lânseigen Guaranys.
Doe't Súd-Amearika begjin 19e iuw har ôfskiede fan it Spaanske memmelân, hearde Paraguay in skofke by Argentynje, mar yn 1811 makke Asunción har los fan Buenos Aires en waard it in selsstannich lân. It lân rekke lykwols yn de ban fan diktators en de kriich tsjin Brazylje yn 1864, Argentynje en Bolivia yn 1865 koste it lân 5/6 fan har befolking. Revolúsjes soargen derfoar dat it lân mar net herstelle koe.
Yn de 20e iuw moast Paraguay nei in konflikt mei Bolivia (1932-1936) trije fearns fan it omstriden Gran Chaco oerjaan. De kriich hie fan gefolgen dat totalitêre ideeën hieltyd mear de oerhân krigen en by de ferkiezings fan 1954 kaam generaal Alfredo Stroessner as ienige kandidaat oan de macht. Stroessner hold oant-en-mei 1989 it bewâld. Sûnttiids binne der, min of te mear, frije presidintsferkiezings.
Befolking
Paraguayanen binne foar it grutste part neisieten fan ymmigranten út ferskate Jeropeeske lannen, meast neisieten fan Spanjerts (fral Basken). In grutte minderheid fan de befolking stammet fan de oarspronklike bewenners, de Yndianen. It Spaansk is de offisjele taal. Troch de Yndiaanske minderheid wurdt lykwols ek Guarany sprutsen, in Yndiaanske taal. Ek it Guarany is in offisjele taal yn Paraguay.
Dernjonken libje dêr ek menisten op de Chaco Boreal. Weach nei weach emigrearren sy sûnt de jierren 1920 fan Ruslân, Kanada en de Feriene Steaten nei Paraguay en stiften ferskate koloanjes yn it noardwesten fan it lân. Sy sprekke Dútsk en binne frijwat op harren sels.
Religy
De oerhearskjende godstsjinst fan Paraguay is it Kristendom. Neffens opjeften út 2002 is 89.6% fan de befolking katolyk en 7,3 % (protestantsk).
Vasco da Gama
right|thumb|Vasco da Gama Vasco da Gama, (Sines (Portegal), 1469 – Cohin (Yndia), 24 desimber 1524) wie in Portegeeske ûntdekkingsreizger, en de lieder fan de earste ekspedysje fan Portegal nei Ynje.
Da Gama waard om 1469 hinne berne yn Sines yn Portegal. Hy wie de tredde soan fan Estevao da Gama, dy't in ealman wie en de kommandant fan it Fort fan Sines. Fan de jeugd fan Da Gama is net folle wis. Der wurdt fan útgien dat er wiskunde, astronomy en navigaasje studearre hat yn Evoro. Yn 1492 waard Da Gama offisier by de marine en hat yn dy funksje oan oarloggen meidien yn Kastylje.
Yn 1488 hie Bartolomeus Diaz de súdlike punt fan Afrika berikt en fan dy tiid ôf hawwe de Portugeeske ûntdekkingsreizgers wichtich west. Spanje, de rivaal fan de Portugezen op see, hie Kolumbus de Atlantyske Oseaan oer stjoerd om de wei nei Ynje te finen en it kontinint Amearika dêrby ûntdekt. Dat foarfal fergrutte Portegals entûsjasme en de Portugezen woenen sels in koartere rûte fine nei it easten dêr't de lannen ryk wienen.
left|thumb|De tombe fan Vasco da Gama right|thumb|Vasco da Gama's rûte op syn earste reis Yn jannewaris 1497 keas Kening Manuel I fan Portegal, Vasco da Gama út om in ekspedysje te lieden dy 't de seerûte nei Yndia finen moast. Vasco syn heit wie eigentlik útkeazen, mar dy wie stoarn foardat de reis begjinne koe. Op 6 july 1497 ferliet Da Gama, Lissabon mei in float fan fjouwer skippen. Der wie in skip fan 200 ton, twa skippen fan 120 ton en in karveel fan 50 ton. Oan board wienen 170 man, hast allegear feroardiele kriminelen. It wie in drege reis. De bemanning hie skuorbûk en der wienen swiere stoarmen. Se gienen op 15 july bylâns de Kanaryske Eilannen en berikten de Kaap Verdyske eilannen op 26 july. Se bleaunen oant 3 augustus yn Sao Tioago. De Gama naam in súdwestlike koers farde fan de Afrikaanske kust nei Kaap de Goeie Hope. Minne wyn fertrage syn oankomst oant 22 septimber. Lokale gidsen lieden Da Gama en de bemanning troch it minne waar. De skippen gienen bylâns de eastkust fan Afrika en gienen dêrnei de Yndyske Oseaan oer. De skippen kamen yn maaie 1497 yn Kalkutta oan. Foardat Da Gama werom nei hús fear hannele hy earst mei de Ynjers.
Roeien op de Olympyske Simmerspullen 1956
Medaljespegel
De top njoggen fan lannen dy't by it roeien medaljes wûn ha tidens de Olympyske Simmerspullen 1956.
Sparwerûle
De sparwerûlen binne in skaai (wittenskiplike namme: Surnia) út de famylje fan de ûlefûgels (Strigidae). It skaai hat mar ien soarte, de sparwerûle.
De sparwerûle is in ûle fan middelgrutte (36-44 sm) en libbet yn de bosken fan noardlik Noard-Amearika en Jeraazje (Alaska, Kanada, Skandinaavje, Sibearje). Yn Nederlân is de sparwerûle in seldsumme dwaalgast. Tusken 1900 en 2021 binne fjouwer sparwerûlen yn Nederlând waarnommen, de lêste yn Swol yn 2013. Yn Fryslân is gjin waarnimming fan de sparwerûle bekend.
Reload (album)
Reload is it sânde studio-album fan Metallica. It album waard opnommen fan 1 july oant en mei 1 oktober, 1997 yn de The Plant studio's yn Sausalito, Kalifornje en waard goed moanne letter op 18 novimber 1997 útbrocht. It wie it lêste album fan Metallica mei bassist Jason Newsted en mei Elektra as platelabel.
List fan planetoïden 7701-7800
Dit is in list fan planetoïden 7701-7800.
Johan Joeke Gabriël van Wicheren
thumb|Jan van Wicheren Johan Joeke Gabriël (Jan) van Wicheren (Ljouwert, 29 maart 1808 - Ljouwert, 8 oktober 1897) wie in Ljouwerter (portret)skilder.
Libben
Van Wicheren waard berne as achtste bern fan Pieter van Wicheren, kassier en effektehanneler en Amarentia Huijs. Hy wie in learling fan Willem Bartel van der Kooi en Otto de Boer. Van Wicheren wie net troud. Hy wurke yn Grins (1829-1838), dêr't er ien fan earste learmasters fan Jozef Israëls wie. Yn 1838 fêstige er him wer yn Ljouwert, dêr't er ek ferstoarn is.
Wurk
Yn it stedhûs fan Ljouwert hingje portretten dy't er makke hat fan Kening Willem I, Kening Willem II en Kening Willem III. Sels waard er ± 1828 portrettearre troch Gosling Posthumus (1800-1832).
Omgong fan Frankryk 2012
De 99ste edysje fan de Omgong fan Frankryk waard hâlden fan 30 juny oant en mei 22 july 2012.
Startplak
De start wie yn Luik, de haadstêd fan de Belgyske provinsje Luik en it arrondissemint Luik. It wie de twadde kear dat omgong fan 'e miet gie yn Luik. de earste kear wie yn 2004, it wie ek de tredde kear dat de omgong starte yn Belgje earder wie de start ek al ris yn Brussel (1958).
Sperkhim (wetter)
It Sperkhim wie in wetter dat de noardgrêns fan de polder it Sperkhim (polder) foarme. It is it lêste stik, de stêd yn, fan de Houkesleat. Dêrmei ferbynt er it Simmerrak en Wâldfeart. Yn de simmer wie it peil heech genôch dat it Simmerrak brûkt wurde koe, mar yn'e winter, at it peil leger wie, moast men fia it Sperkhim nei de Wâldfeart om de stêd yn te kommen. Letter yn de tiid, doe't it Simmerrak it hiele jier brûkt wurde koe, is der en dwerswferbining kaam, tichby dêr't no It Finster is. Dertroch waard de rest fan it wetter, sis mar de rûte fan de hjoedeiske Anna Paulownastrjitte, in dea ein. Op dit stik kamen in protte wenboaten te lizzen, de saneamde "Sulverfloat". Uteinlijk ferdwûn it wetter hielendal.
Black Swan
"Black Swan", "Black Swans" of "The Black Swan" hat yn de Wikipedy ferskate betsjuttings:
Daam Fockema
thumb|Daam Fockema troch [[Willem Bartel van der Kooi, 1822]] Daam Fockema (Dokkum, 6 juny 1771 - Ljouwert, 31 july 1855) wie in abbekaat en skriuwer út in patriottyske húshâlding. Hy komt út in eigenerfd laach fan Nijewier.
Libben
Daam Fockema wie in soan fan Johannes Fockema en Trijntje fan Kleffens, begoedige boargers fan Dokkum. Fockema promovearre yn 1793 oan 'e Ryksuniversiteit Grins en wie oant 1802 abbekaat en notaris yn Ljouwert. As liberaal revolúsjonêr waard er sekretaris fan it Comité révolutionair provincial tusken 1796 - 1797, mar rekket as federalist tusken 1796 en 1798 wat op de eftergrûn. Hy waard sekretaris fan it Yntermediêr Administratyfbestjoer (1798) en riedshear by it Hof fan Fryslân.
"Stânfries" Fockema woe oanslute by it ferline en tsjinne dêrom wol kening Loadewyk Napoleon, mar net de keizer. Hy waard lid fan de Twadde Keamer fan 1822 - 1830 en 1831-1834, mar botste mei it persoanlike gûvernemint fan Willem I. Hy wie tsjin de finansjele polityk en foar de ôfskieding fan Belgje. Nei 1834 wurke er as in teloarsteld man oan histoaryske stúdzjes yn syn hûs oan de Weaze. Yn 1841 bedankt er foar it lidmaatskip fan de Ried fan Steat en yn 1848 foar de Earste Keamer. Troch syn stânfêstigens op it mêd fan federalisme, frijheid wied er syn tiid eins foarút.
Céline van Gerner
thumb|Celine van Gerner Céline van Gerner (Emmeloard, 1 desimber 1994) is in turnster yn de mearkamp. Hja treent yn 2011 by Turnsintrum Sportstêd It Hearrenfean (TSH).
De dochter fan in fuotbaljende heit en in swimmende mem fûn skoalgymnastyk moai en melde har by in turnclub Nei har oplieding Havo 4 gie se nei de Talintenakademy Noard. Treende by ODI (Emmeloard), Wilhelmina (Kampen). Treners wienen Gerben Wiersma en José van der Veen.
Jenna Brooks
Jenna Brooks, echte namme ûnbekend (Los Angeles, 16 april 1983), is in Amerikaansk neakenmodel en pornografysk aktrise fan mingd Afro-Amerikaansk en Sjeroky-Yndiaansk etnysk komôf. Hja makket ek in protte gebrûk fan 'e artystenamme Bambi Bliss, en is ûnder dy namme teminsten like bekend as ûnder Jenna Brooks. Fierders hat se ek wurke ûnder de nammen Bambi, Krystal Starr, Heather St. Claire, Heaven St. Clair, Heaven St. Claire, Jenna St James en Jezebelle Foxxx.
Libben en karriêre
Neffens de measte boarnen waard Brooks yn 1983 berne yn it Kalifornyske Los Angeles, mar ien boarne, de Internet Movie Database (IMDb), hâldt út dat se berne is yn Stoughton, yn 'e noardeastlike Amerikaanske steat Massachusetts. Nei eigen sizzen hie Brooks mei 18 jier, yn 2001, foar it earst seksuële omgong mei in man, en datselde jiers noch makke se har debút yn in pornografyske film.
Neffens de Internet Adult Film Database (IAFD) hat Brooks sûnt yn krapoan 90 films spile, û.m. foar sokke foaroansteande labels as Pure Play Media, Hustler Video, Elegant Angel, Red Light District, New Sensations, Devil's Film, Zero Tolerance, Anabolic Video en Adam & Eve.
Teffens hat se wol wurke foar minder bekende studio's, lykas West Coast Productions, Seymore Butts Home Movies en Afro-Centric Productions. Dêrnjonken posearre hja ek as neakenmodel foar ferskate neakenblêden. Brooks wist al rillegau in grutte skare fans te winnen, wat mei te tankjen wie oan wielderige foarmen. Neffens har offisjele opjefte is se 1.68 m, mei in gewicht fan 60 kg en in natuerlike kupmaat 36D.
Keppelings om utens
● Offisjele webside fan Jenna Brooks ● Biografy en filmografy fan Jenna Brooks yn 'e Internet Movie Database (IMDb) ● Biografyske gegevens en filmografy fan Jenna Brooks yn 'e Internet Adult Film Database (IAFD) ● Biografyske gegevens en filmografy fan Jenna Brooks yn 'e Adult Film Database (AFD) ● Biografyske gegevens fan Jenna Brooks op FreeOnes
Wynmotor Weidum
Wynmotor Weidum kin ferwize nei twa Amerikaanske wynmotors by it doarp Weidum:
610
Foarfallen
thumb|right|250px|De ingel [[Djibriel (Gabriël) ferskynt oan Mohammed]]
Ielgoes
De ielgoes of ielskolfer is in fûgel út de famylje fan de ielgoesfûgels.
Foarkommen
De ielgoes is in grutte hielendal swarte wetterfûgel fan sa'n 77-94 sm by in gewicht fan 2,5 oant 3,5 kg. De ielgoes sit hielendal swart yn de fearren, yn it briedseizoen hawwe de fûgels in wite flek op de underkant fan de kop efter de snaffel. De ielgoes hat in grutte snaffel mei in heak op 'e ein. Oan it begjin fan de snaffel hat er in giele flek.
Fersprieding
De ielguozzen komme yn hiel Jeropa oan de kust foar. By 't winter lûke de noard-eastlike fûgels mear nei it suden en it westen.
Iten
De ielguozzen ite foaral fisk, dy't se fange troch ûnder wetter te dûken. Yn tsjinstelling ta de measte oare wetterfûgels hawwe de ielguozzen gjin beskermjende fetlaach yn de fearren. In foardiel dêrfan is dat de ielguozzen djipper dûke kinne. It neidiel is wol dat syn fearren fol wetter komme wêrtroch't hy skoften syn wjukken yn de sinne drûgje moat foardat er wer fleane kin. De ielguozzen binne dan ek faak oan de kant fan it wetter te sjen mei de wjukken wiid útinoar om se yn de sinne te drûgjen.
Fuortplanting
De ielguozzen briede yn koloanjes yn beammen of op de rotsen.
Aguascalientes (steat)
Aguascalientes is in steat yn 'e midden fan Meksiko, tusken Jalisco en Zacatecas. De dielsteat ûntstie yn 1835.
1964
Dit jier makket ûnderdiel út fan it desennium fan 'e 1960-er jierren.
Muzyk
thumb|Beatlemania
Gemeentesekretaris
De gemeentesekretaris of gemeentesiktaris is de earste beliedsadviseur fan it Nederlânske kolleezje fan boargemaster en wethâlders of it Belgyske kolleezje fan boargemaster en skepenen fan in gemeente. Hy/sy wurdt yn de Nederlânske Gemeentewet lykwols net mear bestimpele as it haad fan de amtlike organisaasje.
Sûnt de ynfiering fan it dualisme yn 2002 hat de Gemeentewet twa njonkengeskikte funksjonarissen: de sekretaris en de griffier. De sekretaris is hjirby de stiper fan it kolleezje en de griffier fan de gemeenteried. De term gemeentesekretaris is yn dizze kontekst eins foarbehâlden oan de griffier. Ommers de Nederlânske Grûnwet hantearret noch altyd de term 'gemeenteried', dat de sekretaris fan de gemeente is de griffier. Duaal besjoen is it dêrom ek better te sprekken fan 'kolleezjesekretaris' en 'riedsgriffier'. De sekretaris is de earste oanwiisde om it kolleezje fan boargemaster en wethâlders (kolleezje fan B & W) te stypjen. De juridyske posysje fan de sekretaris is regele yn de Gemeentewet.
It kolleezje fan boargemaster en wethâlders is ferantwurdlik foar de oanstelling, útstellen fan it wurk en it ûntslach fan de sekretaris (kêst 102 Gemeentewet). Yn België kin yn gemeenten mei mear as 60.000 ynwenners de sekretaris bystien wurde troch in amtner dy't as adjunkt-sekretaris troch de gemeenteried oan de sekretaris taheakke wurdt.
Joannes Jansen
Joannes Henricus Gerardus Jansen (Ljouwert, 9 maaie 1868 - Utert, 17 maaie 1936) wie aartsbiskop fan it aartsbisdom Utert fan 1930 - 1936. Hy wie de Utertske aartsbiskop mei it koartste pontifikaat, mar mei de langste wapenspreuk: Spei mei anchorum in Deo Figo (Ik ferbyn myn anker fan hope oan God, ûntliend oan Bonifatius).
Jansen studearre oan it lytsseminaarje yn Culemborg en oan it Sparrendaal grutseminaarje Rijsenburg by Driebergen en waard ta preester wijd yn 1893. Jansen wie kapelaan yn Snits (1894) en Arnhim (1898) en waard professor yn Rijsenburg yn 1900. Jansen waard pastoar yn 1908 yn 't Goy by Houten, in funksje dy't hy kombinearre mei dy fan ûnderwiisynspekteur. Yn 1914 waard hy pastoar yn Harns en yn 1918 yn Utert, dêr't hy ek deken waard yn 1929.
Troch in slimme sykte hindere, moast Jansen yn 1935 syn wurk as aartsbiskop oerlitte oan in coadjutor, Johannes de Jong. Hy krige op 8 febrewaris 1936, koart foar syn ferstjerren, ûntslach as aartsbiskop. By syn ôftreden waard hy beneamd ta titulêr aartsbiskop fan Selymbria. De Jong folge him op as aartsbiskop fan Utert.
Yn 1935 stutsen yn en bûten Utert geroften de kop op, as soe mgr. Jansen oergien wêze ta it protestantisme, en tsjin syn wil fêsthâlden wurde yn it Sint Antonius sikehûs fan Utert. Op it lêst seach offisier fan justysje mr. Fabius him needsake de aartsbiskop te besykjen yn it sikehûs, dêr't hy ek ûnder fjouwer eagen mei him spruts. Fabius kaam dêrby ta de oertsjûging, dat mgr. Jansen hielendal frijwillich yn it sikehûs lei en folslein by syn ferstân wie.